नई दिल्ली। बीजेपी अध्यक्ष और राज्यसभा सांसद अमित शाह ने आज संसद में अपना पहला भाषण दिया। इस दौरान उन्होंने देश के कुछ मुख्य मुद्दों पर चर्चा की साथ ही विपक्ष पर जमकर बरसे। अपने पहले भाषण में शाह ने कहा कि हमें विरासत में गड्ढे मिले थे। मोदी सरकार का बहुत सारा समय गड्ढे भरने में ही गया है। अमित शाह ने यूपीए सरकार के कार्यकाल का जिक्र करते हुए कहा कि इस दौरान देश में भ्रष्टाचार का बोलबाला था और देश पॉलिसी परैलिसिस का शिकार रहा।